Vita:Hozleiter Fanny

message: Kedves Mindenki! Szeretnék egy kis türelmet kérni a szócikkel kapcsolatban. A behivatkozott források alapján a szócikk és alanya talán már jelenleg is eléri a wikiképesség határait, de a cikk még nyilvánvalóan a csonkszint alsó tartományában mozog. Több irányból, köztük az érintettől is kértem segítséget az írás egzaktabbá tételéhez, így szándékom szerint az írás színvonala pár napon belül javulni fog. Remélem, hogy van, aki már most is szívesen látja a szócikket, aki meg kifogásolná – netán törölni akarná –, attól egy kicsi (legfeljebb 1 hétnyi) türelmet szeretnék kérni... Solymári vita 2013. december 25., 23:34 (CET)
replies: text: Sajnos a kért türelmi időn belül nem tudtam tovább fejleszteni a cikket, segítségkéréssel sem. Remélem, azért megmaradhat, illetve akad majd, aki alkalomadtán tovább fejleszti. Solymári vita 2014. január 4., 00:32 (CET)
thread_title:  Kis türelem 

message: Kedves Korábbi szerkesztő, kedves mindenki! Lényegesen átalakítottam a szócikket, közösen az írónővel, hogy az még inkább megfeleljen a szellemiségének és kommunikációs stílusának. Kérek mindenkit, aki szerkeszteni kívánja a szócikket, hogy előbb egyeztessen erről velem ezen a vitalapon keresztül! Kíváncsiak vagyunk arra, hogy az érdeklődő személyek, hogyan látják Fannyt, mit tartanak érdemesnek megemlíteni róla, ezért, amennyiben tényadattal, érdekességgel ki szeretnétek egészíteni ezt a szócikket, úgy vegyétek fel a kapcsolatot velünk és kidolgozzuk a módját, hogy a megjelenő információ, az írónő igényeinek is megfelelően, felkerülhessen az oldalra.
Köszönettel az együttműködésért: Fogarassy Levente 2017.04.25, 9:18 CET
Sikerült is katasztrofálisan bulvárossá süllyeszteni a korábban tényszerűen megírt cikket, számos információt kitörölve. Ilyen szellemiségre és kommunikációs stílusra nincs szükség egy lexikonban: "Mosolyka egy ideje az orvosi jóslatok helyett sokkal inkább a pillanatnak él. Álmodozás helyett, élményeket gyűjt.", "Bezsebelt egy férjet", ugyanis ez nem személyes blog. Gyurika vita 2017. április 25., 09:48 (CEST)
Kedves Fogarassy Levente, ez, ahol most vagyunk – a Wikipédia – egy enciklopédia. Természetesen sajátos (elektronikus, valamint bárki által szerkeszthető) jellege miatt megvannak a sajátos szabályai is, de a kiindulási szabályok egy szokványos enciklopédia szabályai. Kérlek, vegyél le a polcról egy enciklopédiát (vagy egy lexikont), és nézd meg, melyik címszó alatt találsz ilyen megfogalmazásokat, mint. pl. „Álmodozás helyett, élményeket gyűjt.” vagy „Legutóbb arról kapott hírt, hogy etika órán róla mesélt a tanárnő” vagy „Bezsebelt egy férjet”. Mindezek fényében nem fogunk egyeztetni veled/veletek, nem fogjuk felvenni a kapcsolatot stb. Úgy fogjuk szerkeszteni, ahogy jónak látjuk, és az fog felkerülni az oldalra, amit jónak látunk. Maradjunk annyiban, hogy összetévesztettétek ezt a felületet valami egész mással. Üdv, – Vépi vita 2017. április 25., 15:04 (CEST)
Elkezdtem átjavítani, de lehet, jobb lenne egyszerűen visszaállítani a korábbi állapotára. Meg is állok vele. – Vépi vita 2017. április 25., 15:24 (CEST)
Köszönjük a visszajelzéseket! Tanultunk az esetből, és természetesen megértem azt is, ha nem igényetek közösen megformálni a lapot, ez egy kezdeményezés volt arra vonatkozóan, hogy egy kis együtt gondolkodást generáljak annak érdekében, hogy a cikk elfogadhatóvá váljon mind az ismeretre vágyók böngészők, mind a személy számára akiről ez a lap szól.
A kérdésem tehát az, hogy vevő lehet erre az itt lévők közül valaki?
üdv, Levente, 2017. április 26., 12:43 (CEST)
Szerintem a bulváros fordulatokat hagyjuk meg a Nők Lapja, Story magazin és társainak. Ha bővíteni szándékozol, ill. megírni a még hiányzó, 2014 és 2017 közötti újabb eseményeket, tényszerűen tedd, ahogy egy lexikonban is szokás. Gyurika vita 2017. április 26., 13:51 (CEST)
Rendben, igyekeztem, átírtam néhány dolgot és beillesztettem néhány forrást. Esetleg vetnél rá egy pillantást? Köszönöm.
További kérdésem, hogy amennyiben stilisztikai kérdésben, kérdésekben egyet nem értés mutatkozik, akkor arról milyen módon lehet párbeszédet indítani?
Konkrét példa: "...szalagavatóján, kerekesszékkel ugyan, de ugyanúgy táncolt mint ép társai..." tényszerűen nem ad át többletinformációt mint ez a mondat: "...szalagavatóján, úgyanúgy táncolt mint mindenki más...", hiszen a kerekesszékre való hivatkozás feljebb a név, titulus résznél már egyértelművé teszi ezt. Ez alapján alkalmazhatom a második variációt, anélkül hogy sérteném az tényszerű információ közlésének szabadságát?
üdv, Levente, 2017. április 26., 14:00 (CEST)
Nem kell túlbonyolítani a dolgot, simán írhatod a másik változatot. Gyurika vita 2017. április 26., 14:07 (CEST)
thread_title:  Szerkesztések Hozleiter Fanny hozzájárulásával